
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία ΊΔΡΥΜΑ ΑΓΓΕΛΟΥ ΚΑΙ ΛΗΤΟΣ 
ΚΑΤΑΚΟΥΖΗΝΟΥ' 1 και κύρωση του οργανισμού 
αυτού. 1 

ΑΠΟΦΑΣΕΙΣ 

Επέκταση του Διατραπεζικού Συστήματος Πληρω¬ 
μών στα μέλη του Δ.Σ. και στους Υπαλλήλους της 
Αρχής Προστασίας Δεδομένων Προσωπικού Χα¬ 
ρακτήρα. 2 

Καθορισμός αρμόδιας Υπηρεσίας του Υπουργείου 
Οικονομικών για τη διαχείριση της περιουσίας 
και το χειρισμό όλων των εκκρεμών υποθέσεων 


του Ελληνικού Κέντρου Παραγωγικότητας 

(ΕΛ.ΚΕ.ΠΑ). 3 

Ανακαθορισμός του χρόνου παύσης λειτουργίας του 
Τοπικού Γραφείου Δελβινακίου και έναρξης λει¬ 
τουργίας της Δ.Ο.Υ. Δελβινακίου. 4 

Χορήγηση έκτακτης οικονομικής ενίσχυσης ύψους 


120.000 δραχμών στους συνταξιούχους του ΟΓΑ - 
μόνιμους κατοίκους διαφόρων περιοχών της χώ¬ 
ρας που επλήγησαν από πυρκαγιές κατά το έτος 


2000 . 5 

Αύξηση για το έτος 2001 των καταβαλλόμενων συντά¬ 
ξεων του Ταμείου Επικουρικής Ασφάλισης Εκπαι¬ 
δευτικών Ιδιωτικής Γενικής Εκπαιδεύσεως. 6 

Αύξηση των καταβαλλόμενων συντάξεων του Ταμεί¬ 
ου Επικουρικής. Ασφάλισης Χημικών για το έτος 

2001 . 7 

Συγκρότηση Επιτροπής κατάρτισης απαιτήσεων - κα¬ 


θορισμός κριτηρίων ανάδειξης μελετητή για την 
καταγραφή απαιτήσεων και την ανάλυση - σχεδία¬ 
σμά των αναγκαίων εφαρμογών, για την κάλυψη 
των αναγκών της Δ.Α.Ο.Α. από πλευράς Πληροφο¬ 
ρικής. 8 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την 
επωνυμία ΊΔΡΥΜΑ ΑΓΓΕΛΟΥ ΚΑΙ ΛΗΤΩΣ ΚΑΤΑΚΟΥ- 
ΖΗΝΟΥ" και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 1.8.1997 διαθήκη της Λητώς-Αρετής χήρας 
Ευαγγέλου Κατακουζηνού, που συντάχθηκε ενώπιον της 
συμβολαιογράφου Μαρίνας-Ελένης Μάγκλαρη και δημο- 
σιεύθηκε με το υπ’ αριθμ. 19821/29.4.1998 πρακτικό του 
Μονομελούς Πρωτοδικείου Αθηνών, με την οποία συστή- 
θηκε κοινωφελές ίδρυμα με την επωνυμία ΊΔΡΥΜΑ ΑΓΓΕ¬ 
ΛΟΥ και ΛΗΤΩΣ ΚΑΤΑΚΟΥΖΗΝΟΥ" και με έδρα την Αθήνα 
(οδός Αμαλίας αρ. 4). 

2. Τις διατάξεις των άρθρων: α) 95 και 98 του α.ν. 2039/ 
1939, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την από 30.4.2001 γνωμοδότηση του Συμβουλίου 
Εθνικών Κληροδοτημάτων. 

4. Την αριθμ. 1039386/441/Α0006/21.4.2000 απόφαση 
του Πρωθυπουργού και του Υπουργού Οικονομικών με 
την οποία ανατέθηκαν αρμοδιότητες Υπουργού Οικονο¬ 
μικών στους Υφυπουργούς Οικονομικών (ΦΕΚ 571/Β/ 
21.4.2000). 

Με πρόταση του Υπουργού Πολιτισμού και Υφυπουρ¬ 
γού Οικονομικών, αποφασίζουμε: 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος 
με την επωνυμία ΊΔΡΥΜΑ ΑΓΓΕΛΟΥ και ΛΗΤΩΣ ΚΑΤΑ¬ 
ΚΟΥΖΗΝΟΥ", η οποία έγινε από την Λητώ-Αρετή Κατα¬ 
κουζηνού χήρα Ευαγγέλου Κατακουζηνού με την από 
1.8.1997 διαθήκη της, η οποία συντάχθηκε ενώπιον της 
συμβολαιογράφου Μαρίνας-Ελένης Μάγκλαρη και δημο- 
σιεύθηκε με το υπ’ αριθμ. 1982/29.4.1998 πρακτικό του 
Μονομελούς Πρωτοδικείου Αθηνών. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ- 

γών Οικονομικών και Πολιτισμού και διέπεται από τις διατά¬ 
ξεις της παραπάνω συστατικής του πράξης, του παρόντος 
οργανισμού, του α.ν. 2039/1939 και των διαταγμάτων που 
εκδόθηκανή θα εκδοθούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δώδεκα (12) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία ΊΔΡΥΜΑ ΑΓΓΕΛΟΥ και ΛΗΤΟΣ ΚΑΤΑ- 
ΚΟΥΖΗΝΟΥ". 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία "ΙΔΡΥΜΑ ΑΓ¬ 
ΓΕΛΟΥ και ΛΗΤΟΣ ΚΑΤΑΚΟΥΖΗΝΟΥ", που συστήθηκε 
από τη Λητώ-Αρετή χήρα Ευαγγέλου Κατακουζηνού με 
την από 1.8.97 διαθήκη της, η οποία συντάχθηκε ενώπιον 
της συμβολαιογράφου Μαρίας-Ελένης Μάγκλαρη και δη- 
μοσιεύθηκε με το υπ’ αριθμ. 1982/29.4.1998 πρακτικό του 
Μονομελούς Πρωτοδικείου Αθηνών, αποτελεί νομικό 
πρόσωπο ιδιωτικού δικαίου και διέπεται από τις διατάξεις 
της παραπάνω συστατικής πράξης, του παρόντος οργα¬ 
νισμού, του α.ν. 2039/1939, όπως κάθε φορά ισχύει ο νό¬ 
μος αυτός και των διαταγμάτων που εκδόθηκαν ή θα εκ¬ 
δοθούν σε εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

Σκοπός του ιδρύματος είναι να γίνονται πνευματικές και 
καλλιτεχνικές εκδηλώσεις (ομιλίες, συζητήσεις, εκθέ¬ 
σεις, φιλοξενία ανθρώπων του πνεύματος, εκδόσεις 
κ.λ.π.). Όλες οι εκδηλώσεις θα γίνονται στο διαμέρισμα 
της διαθέτιδος, το οποίο θα παραμείνει ως έχει με τα έπι¬ 
πλα, του πίνακες κ.λ.π. και στο οποίο θα γίνεται η συντή¬ 
ρηση και οι αναγκαίες επισκευές. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Ένα διαμέρισμα 62 τ.μ. ευρισκόμενο στην Αθήνα, επί 
της οδού Όθωνος αρ. 10. 

β) Ένα διαμέρισμα 222 τ.μ., ευρισκόμενα στην Αθήνα, 
επί της οδού Αμαλίας αρ. 4. 

γ) Ένα κατάστημα 173τ.μ., ευρισκόμενο στον Πειραιά, 
επί της οδού Γούναρη αρ. 25. 

δ) Ένα κατάστημα 100 τ.μ., ευρισκόμενο στον Πειραιά, 
επί της οδού Γ ούναρη αρ. 25. 

ε) Μία υπόγειο αποθήκη 132τ.μ., ευρισκόμενα στον Πει¬ 
ραιά, επί της οδού Γούναρη αρ. 25. 

στ) Τααναφερόμεναστις με αριθμούς 13889,13931 και 
13905 εκθέσεις απογραφής της Συμβολαιογράφου Αθη¬ 
νών Αγγελικής Στέρπη - Καρνάβου. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών στοιχείων. 


β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 

Διοίκηση 

1. Το ίδρυμα αποτελείται από οκταμελές Διοικητικό 
Συμβούλιο που αποτελείται από τους: 

Γεώργιο - Αλέξανδρο Μαγκάκη, Νίκη Γουλανδρή, Μιχά- 
λη - Κωνσταντίνο Σταθόπουλο, Έφη Κατοίκου - Τόλα, Σο¬ 
φία Πελοποννησίου, Γεώργιο Μαγγίνη, Δημήτρη Μανου- 
σάκη και Κώστα Γεωργουσόπουλο. 

2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Πρόεδρο, τον Αντι¬ 
πρόεδρο, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του α.ν. 2039/39. 

4. Το Διοικητικό Συμβούλιο συνεδριάζει τακτικά κάθε 
τρεις μήνες και έκτακτα οπότε το ζητήσει ο Πρόεδρος ή 5 
από τα μέλη του, με γραπτή αίτησή τους προς τον Πρόε¬ 
δρο, πάντοτε όμως έπειτα από πρόσκληση του Προέ¬ 
δρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από 3 (τρεις) συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στην συνεδρίαση. 

9. Τα μέλη του Διοικητικού Συμβουλίου προσφέρουντις 
υπηρεσίες τους χωρίς αμοιβή. Δικαιούνται όμως οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 

πράξης, του παρόντος οργανισμού, του α.ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 
α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του α.ν. 2039/1939 και 
του από 20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του Ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη καιλήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου τρεις (3) τουλάχιστον μέρες 
πριν από τη συνεδρίαση και αναγράφουν τον τόπο και 
χρόνο αυτής. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελώντου Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 


λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνειτην αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδατου ιδρύματος καιευθύνεταιγια 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Τον Γ ραμματέα, όταν απουσιάζει ή κωλύεται αναπλη¬ 
ρώνει άλλος μέλος του Διοικητικού Συμβουλίου που ορί¬ 
ζεται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του α.ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα της δημοσίευσης στην Εφημερίδα της Κυ¬ 
βέρνησης του σχετικού Π.Δ/τος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο- 

νται σύμφωνα με τις διατάξεις των άρθρων 101 και 102 
του α.ν. 2039/1939 και του από 20.12.1939 σχετικού Δ/τος 
(ΦΕΚ 552/Α/22.12.1939). 

Άρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του α.ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 12 

Διάλυση του Ιδρύματος - Τύχη της περιουσίας του 

1. Το ίδρυμα διαλύεται όταν και όπως ο νόμος ορίζει: 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο Υπουργείο 
Πολιτισμού. 

Στον Υπουργό Πολιτισμού καθώς και στον Υφυπουργό 
Οικονομικών αναθέτουμε τη δημοσίευση και εκτέλεση 
του παρόντος Διατάγματος. 

Αθήνα, 28 Σεπτεμβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΑΠΟΣΤΟΛΟΣ ΦΩΤΙΑΔΗΣ ΕΥΑΓΓ. ΒΕΝΙΖΕΛΟΣ 
-♦- 

ΑΠΟΦΑΣΕΙ Σ 

Αριθ. 140724/0050 (2) 

Επέκταση του Διατραπεζικού Συστήματος Πληρωμών 
στα μέλη του Δ.Σ. και στους Υπαλλήλους της Αρχής 
Προστασίας Δεδομένων Προσωπικού Χαρακτήρα. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 1 παρ. 5του Ν. 2303/95 "Πε¬ 


ρί πληρωμής αποδοχών δημοσίων υπαλλήλων μέσω Τρα- 
πεζικού Συστήματος και άλλες διατάξεις" (ΦΕΚ 80 Α/95), 
όπως αντικαταστάθηκαν με το άρθρο 15 του Ν. 2837/2000 
(ΦΕΚ 178Α/2000). 

2. Την με αριθ. 2027709/1252/0022/30.4.98 Απόφαση 
του Υπουργού Οικονομικών Επέκταση της με αριθ. 
2041609/1011/0022/5.6.97 Απόφασης του Υπουργού Οι¬ 
κονομικών της διαδικασίας τρόπου πληρωμής αποδοχών 
υπαλλήλων Υπουργείου Οικονομικών κ.λ.π. και στα λοιπά 
Υπουργεία, ΝΠΔΔ και λοιπούς φορείς του Δημοσίου. 

3. Την με αριθ. 1039386/441/Α0006/21.4.2000 Κοινή 
Απόφαση Πρωθυπουργού και Υπουργού Οικονομικών 
"Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών" (ΦΕΚ 571 Β/2000). 

4. Την με αριθ. 2020401/2513/0022/26.3.97 Απόφαση 
του Υφυπουργού Οικονομικών στο Γ.Λ.Κ, "Περί καθορι¬ 
σμού των Τραπεζών και πιστωτικών ιδρυμάτων, που συμ¬ 
μετέχουν στο νέο σύστημα πληρωμής, των αποδοχώντων 
υπαλλήλωντου Υπουργείου Οικονομικών". 

5. Την από 4 Απριλίου 2001 Σύμβαση του Ελληνικού Δη¬ 
μοσίου (Υπουργείου Οικονομικών) με την "ΔΙΑΤΡΑΠΕΖΙ¬ 
ΚΑ ΣΥΣΤΗΜΑΤΑ Α.Ε." και την Ένωση Ελληνικών Τραπε¬ 
ζών "Περί καταβολής αποδοχών". 

6. Το γεγονός ότι, από τις διατάξεις της απόφασης αυ¬ 
τής δεν προκαλείται οικονομική επιβάρυνση στον Κρατι¬ 
κό Προϋπολογισμό για το έτος 2001 και για τα επόμενα 
έτη, πλέον της συμβατικής υποχρέωσης που απορρέει 
από την 4.4.2001 σύμβαση του Ελληνικού Δημοσίου μετά 
της Ένωσης Ελληνικών Τραπεζών και της ΔΙΑΣ Α.Ε. 

7. Το με αριθ. Πρωτ. 135691/0050 έγγραφο του Γεν. Λο- 
γιστηρίου/50ης Δ/νσης από 30.8.2001. 

8. Την από 4.9.2001 απόφαση του Δ.Σ. της ΑΡΧΗΣ (Ν. 
2472/97), αποφασίζουμε: 

1. Επεκτείνουμε το νέο σύστημα πληρωμής αποδοχών 
μέσω Τραπεζών και στο προσωπικό της Αρχής Προστα¬ 
σίας Δεδομένων Προσωπικού Χαρακτήρα που εποπτεύε¬ 
ται από τον Υπουργό Δικαιοσύνης. 

2. Η ισχύς της παρούσας αρχίζει από 1.12.2001 ημερο¬ 
μηνία έναρξης πληρωμής των αποδοχών του προσωπι¬ 
κού, μέσω τραπεζικού συστήματος. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 28 Σεπτεμβρίου 2001 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΓΕΩΡΓΙΟΣ ΔΡΥΣ ΜΙΧΑΛΗΣ ΣΤΑΘΟΠΟΥΛΟΣ 
-♦- 

Αριθ. 1091089/1198/Α0006 (3) 

Καθορισμός αρμόδιας Υπηρεσίας του Υπουργείου Οικο¬ 
νομικών για τη διαχείριση της περιουσίας και το χειρι¬ 
σμό όλων των εκκρεμών υποθέσεων του Ελληνικού 
Κέντρου Παραγωγικότητας (ΕΛ.ΚΕ.ΠΑ). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 33 του Ν.2937/2001 "Τροποποίηση και 
συμπλήρωση των διατάξεων που αφορούν στην επάρκεια 
των ιδίων κεφαλαίων των επιχειρήσεων παροχής επενδυ¬ 
τικών υπηρεσιών και των πιστωτικών ιδρυμάτων, ρυθμί¬ 
σεις Ε.Υ.Α.Θ. Α.Ε. και άλλες διατάξεις" (Α' 169). 

β) Του Π.Δ/τος 284/1988 "Οργανισμός του Υπουργείου 
Οικονομικών" (Α' 128), όπως τροποποιήθηκε και ισχύει. 

γ) Του άρθρου 29Ατου Ν. 1558/1985 "Κυβέρνηση και 
Κυβερνητικά Όργανα" (Α' 137), όπως προστέθηκε με το 
άρθρο 27 του Ν. 2081/1992 (Α' 27) και τροποποιήθηκε με 
το άρθρο 1 παράγραφος 2ατου Ν. 2469/1997 (Α'38). 

δ) Του άρθρου 3 (παρ. 3) της αριθμ. 1039386/441/ 
Α0006/21.4.2000 κοινής απόφασης του Πρωθυπουργού 
και του Υπουργού Οικονομικών "Ανάθεση αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών" (Β'571) 

2. Το γεγονός ότι, από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Ορίζουμε τη Διεύθυνση Οικονομικού της Κεντρικής 
Υπηρεσίας του Υπουργείου Οικονομικών, ως αρμόδια 
Υπηρεσία αυτού, για τη διαχείριση της περιουσίας, την 
ικανοποίηση υποχρεώσεων, την παρακολούθηση των εκ¬ 
κρεμοτήτων, ως και των εκκρεμών δικών και γενικά την 
παρακολούθηση και χειρισμό όλωντων εκκρεμών υποθέ- 
σεωντου Δημοσίου, που περιήλθαν σ’ αυτό, κατά τις δια¬ 
τάξεις του άρθρου 33 του Ν.2937/2001, ως ειδικού δια¬ 
δόχου του Ελληνικού Κέντρου Παραγωγικότητας 
(ΕΛ.ΚΕ.ΠΑ), από το πέρας της εκκαθάρισης του παραπά¬ 
νω Κέντρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Οκτωβρίου 2001 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 1091088/1197/Α0006 (4) 

Ανακαθορισμός του χρόνου παύσης λειτουργίας του Το¬ 
πικού Γ ραφείου Δελβινακίου και έναρξης λειτουργίας 
της Δ.Ο.Υ. Δελβινακίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 32 του Ν. 1828/1989 "Αναμόρφωση της 
φορολογίας εισοδήματος και άλλες διατάξεις" (Α' 2), 
όπως τροποποιήθηκε με την παρ. 3 του άρθρου 19 του 
Ν.2443/1996 "Τροποποίηση και συμπλήρωση του Τελω¬ 
νειακού Κώδικα και άλλες διατάξεις" (Α' 265). 

β) Του άρθρου 29Ατου Ν. 1558/1985 "Κυβέρνηση και 
Κυβερνητικά Όργανα" (Α' 137), όπως προστέθηκε με το 
άρθρο 27του Ν. 2081/1992 "Ρύθμιση του θεσμού των Επι¬ 
μελητηρίων, τροποποίηση των διατάξεων του Ν. 1712/ 
1987 για τον εκσυγχρονισμό των επαγγελματικών οργα¬ 
νώσεων των εμπόρων, βιοτεχνών και λοιπών επαγγελμα- 
τιών και άλλες διατάξεις" (Α' 154) και τροποποιήθηκε μετο 
άρθρο 1 παρ. 2ατου Ν. 2469/1997 "Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις" (Α' 38). 

2. Την αριθμ. 1067369/886/Α0006/26.7.2000 (Β' 975) 
απόφασή μας περί αναστολής λειτουργίας των Τοπικών 
Γραφείων Δ.Ο.Υ. 

3. Το άρθρο 1 παρ. 3του Π.Δ. 42/2001 "Αναδιοργάνωση 
Δημόσιων Οικονομικών Υπηρεσιών" (Α'32), μετο οποίο το 
Τοπικό Γ ραφείο Δελβινακίου αναβαθμίζεται σε Δ.Ο.Υ. Β' 
Τάξης. 


4. Την αριθμ. 1075142/978/Α0006/2.8.2001 (Β' 1042) 
απόφαση του Υπουργού Οικονομικών "Παύση λειτουρ¬ 
γίας του Τοπικού Γ ραφείου Δελβινακίου και έναρξης λει¬ 
τουργίας της Δ.Ο.Υ. Δελβινακίου". 

5. Την αριθμ. 10803 59/1051/Α0006/29.9.2001 (Β' 1144) 
απόφαση του Υπουργού Οικονομικών "Ανακαθορισμός 
του χρόνου παύσης λειτουργίας του Τοπικού Γραφείου 
Δελβινακίου και έναρξης λειτουργίας της Δ.Ο.Υ. Δελβινα- 
κίου". 

6. Το γεγονός ότι, από τις διατάξεις της παρούσας από¬ 
φασης, δεν προκαλείται πρόσθετη δαπάνη σε βάρος του 
Κρατικού Προϋπολογισμού, αποφασίζουμε: 

Ανακαθορίζουμε το χρόνο παύσης λειτουργίας του Το¬ 
πικού Γ ραφείου Δελβινακίου από 28 Σεπτεμβρίου 2001 σε 
30 Νοεμβρίου 2001 και το χρόνο έναρξης λειτουργίαςτης 
Δ.Ο.Υ. Δελβινακίου από 1 Οκτωβρίου 2001 σε 3 Δεκεμ¬ 
βρίου 2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Οκτωβρίου 2001 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. Φ21/1597 (5) 

Χορήγηση έκτακτης οικονομικής ενίσχυσης ύψους 
120.000 δραχμών στους συνταξιούχους του ΟΓΑ- μό¬ 
νιμους κατοίκους διαφόρων περιοχών της χώρας που 
επλήγησαν από πυρκαγιές κατά το έτος 2000. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 46 του Ν.Δ.2698/1953 (Β' 
315). 

2. Την ανάγκη οικονομικής στήριξης των συνταξιούχων 
ΟΓΑ περιοχών της χώρας, οι οποίες επλήγησαν από πυρ¬ 
καγιές κατά το έτος 2000. 

3. Τις διατάξεις του Π.Δ. 213/1992 (Α' 102) "Οργανισμός 
Γενικής Γραμματείας Κοινωνικών Ασφαλίσεων, Υπουρ¬ 
γείου Υγείας Πρόνοιας και Κοινωνικών Ασφαλίσεων" και 
του Π.Δ. 372/95 (Α'201) "Μεταφοράτης Γενικής Γραμμα¬ 
τείας Κοινωνικών Ασφαλίσεων από το Υπουργείο Υγείας 
Πρόνοιας και Κοινωνικών Ασφαλίσεων στο Υπουργείο Ερ¬ 
γασίας". 

4. Το Π.Δ. 143/13.4.2000 "Διορισμός Υπουργών, ανα¬ 
πληρωτή Υπουργού και Υφυπουργών" (Α' 122). 

5. Την με αρ. 1039386/441/Α0006/21.4.2000 απόφαση 
του Πρωθυπουργού καιτου Υπουργού Οικονομικών "Ανά¬ 
θεση αρμοδιοτήτων του Υπουργού Οικονομικών στους 
Υφυπουργούς Οικονομικών" (Β'571). 

6. Την με αρ. 80027/4.5.2000 απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων "Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων" (Β' 610). 

7. Τις διατάξεις της παρ. 3 του άρθρου 22 του Ν.2362/ 
27.11.95 (Α'247). 

8. Τις διατάξεις του άρ. 27 του Ν. 2081 1992 (Α' 154) 
όπως αντικαταστάθηκε μετο άρθρο 1 του Ν. 2469/1997 
(Α' 38) και το γεγονός ότι από την εφαρμογή της παρού¬ 
σας απόφασης δεν προκαλείται δαπάνη σε βάρος του 

κρατικού προϋπολογισμού αλλά η δαπάνη βαρύνει τον 
προϋπολογισμό του Ο.Γ.Α. και το ύψος της υπολογίζεται 
σε εξακόσια ογδόντα επτά εκατομμύρια τετρακόσιες 
ογδόντα χιλιάδες δραχμές (687.480.000), αποφασίζου¬ 
με: 

1. Εγκρίνουμε τις με αριθ. 851/Θ8/30.5.2001 και 853/ 
Θ5/13.6.2001 αποφάσεις του διοικητικού συμβουλίου του 
Ο.Γ.Α., με τις οποίες αποφασίστηκε η χορήγηση εφάπαξ 
έκτακτης οικονομικής ενίσχυσης στους συνταξιούχους 
του ΟΓΑπου διέμεναν μόνιμα στις περιοχές της χώρας οι 
οποίες επλήγησαν από πυρκαγιές κατά το έτος 2000, 
όπως αυτές οι περιοχές οριοθετήθηκαν με τις Κ.Υ.Α. 
9705/ΤΠ32/10.1.2001,9238/ΤΠ32/9.10.2000, 8427/ΤΠ32/ 

9.10.2000, 8887/ΤΠ32/9.10.2000, 8252/ΤΠ32/9.10.2000, 
8382/ΤΠ32/9.10.2000, 8023/ΤΠ32/9.10.2000, 10534/ 
ΤΠ32/5.2.2001, 10319/00/ΤΠ32/22.2.2001, 5770/ΤΠ31/ 

31.8.2000, 1330/ΤΠ32/25.5.2001. 

2. α) Κριτήριο για την καταβολή της εφάπαξ έκτακτης 
οικονομικής ενίσχυσης ορίζεται η μόνιμη διαμονή του 
συνταξιούχου στις ως άνω οριοθετημένες πυρόπληκτες 
περιοχές κατά την ημερομηνία εκδήλωσης της πυρκα¬ 
γιάς. 

β) Για την εφαρμογή της παρούσας απόφασης, ως συ¬ 
νταξιούχοι νοούνται όσοι ελάμβαναν σύνταξη κατά την 
ημερομηνία εκδήλωσης της πυρκαγιάς στην περιοχή της 
μόνιμης διαμονής τους και σε όσους το δικαίωμα καταβο¬ 
λής της σύνταξης ανατρέχει στην παραπάνω ημερομη¬ 
νία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Οκτωβρίου 2001 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Γ. ΔΡΥΣ Ν. ΦΑΡΜΑΚΗΣ 

-♦- 

Αριθ. Φ. 157/1153 (6) 

Αύξηση για το έτος 2001 των καταβαλλόμενων συντάξε¬ 
ων του Ταμείου Επικουρικής Ασφάλισης Εκπαιδευτι¬ 
κών Ιδιωτικής Γ ενικής Εκπαιδεύσεως. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπ’ όψη: 

1. Τις διατάξεις του άρθρου 66 του Ν. 2084/1992 (Α' 
165), 

2. Τις διατάξεις των άρθρων 23 παρ. 1 εδ. ιε', 26 παρ. 1 
και27παρ. 1 περ. δ'του Ν.1558/1985 (Α' 137), 

3. Τις διατάξεις του Π.Δ. 213/1992 (Α' 102) και του Π.Δ. 
372/1995 (Α'201), 

4. Τις διατάξεις του άρθρου 27 του Ν. 2081/1992 (Α' 
154), 

5. Την κοινή απόφαση του Πρωθυπουργού και του 
Υπουργού Εργασίας και Κοινωνικών Ασφαλίσεων οικ. 
80027/8.5.2000 (Β' 610), 

6. Τιςδιατάξειςτουάρθρου7του Ν. 1275/1982 (ΑΊ00), 
όπως συμπληρώθηκε με τις διατάξεις του άρθρου 43 του 
Ν. 1469/1984 (Α'111), 

7. Το υπ’ αριθ. 2372/28/24.1.2001 έγγραφο του Υπουρ¬ 
γείου Εθνικής Οικονομίας με το οποίο καθορίστηκαν τα 
ποσοστά αυξήσεων των συντάξεων τρέχοντος έτους, 

8. Την απόφαση του Διοικητικού Συμβουλίου του Ταμεί¬ 


ου Επικουρικής Ασφάλισης Εκπαιδευτικών Ιδιωτικής Γε¬ 
νικής Εκπαιδεύσεως που λήφθηκε στην υπ’ αριθ. 16/ 
25.4.2001 συνεδρίασή του. 

9. Την από 18.9.2001 οικονομική έκθεση της Δ/νσης 
Αναλογιστικών Μελετών της Γ ενικής Γ ραμματείας Κοινω¬ 
νικών Ασφαλίσεων, 

10. Το γεγονός ότι από τις διατάξεις της απόφασης αυ¬ 
τής προκαλείται επιβάρυνση του προϋπολογισμού του 
εν’ λόγω Ταμείου, η οποία κατά το τρέχον έτος υπολογί¬ 
ζεται να ανέλθει στο ύψος των 50.000.000 δρχ. και θα κα¬ 
λυφθεί από τις πιστώσεις των ΚΑΕ 0629, 0636 και 0637, 
αποφασίζουμε: 

1. Οι καταβαλλόμενες από το Ταμείο Επικουρικής 
Ασφάλισης Εκπαιδευτικών Ιδιωτικής Γενικής Εκπαιδεύ- 
σεως συντάξεις στους συνταξιούχους, των οποίων το συ- 
νταξιοδοτικό δικαίωμα εμπίπτει στο μέχρι 31.12.2000 
χρονικό διάστημα, αυξάνονται από 1.1.2001 ως εξής: 

Για το τμήμα σύνταξης έως 120.000 δρχ., ποσοστό αύ¬ 
ξησης 5,5%. 

Για το τμήμα σύνταξης από 120.001 έως 200.000 δρχ., 
ποσοστό αύξησης 2,75%. 

Στα ποσά αυτά συμπεριλαμβάνεται και το διορθωτικό 
ποσό έτους 2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Οκτωβρίου 2001 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 
-♦- 

Αριθ. Φ. 114/1167 (7) 

Αύξηση των καταβαλλόμενων συντάξεων του Ταμείου 
Επικουρικής. Ασφάλισης Χημικών για το έτος 2001. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 66 του Ν. 
2084/92 (Α' 165) σε συνδυασμό με τις διατάξεις της παρ. 
6 του άρθρου 8 του Ν.2335/1995. 

2. Τις διατάξεις των άρθρων 23 παρ. 1 στοιχ. ιε και 24 
παρ. 1 στοιχ. δ του Ν. 1558/85 (Α' 137), καθώς και το 
Π.Δ/γμα 372/1995 (Α'201). 

3. Τις διατάξειςτου άρθρου 29 Α'του Ν.1558/85 (Α' 137) 
όπως προστέθηκαν με τις διατάξεις του άρθρου 27 του 
Ν.2081/1992 (Α' 154) και αντικαταστάθηκαν με τις διατά¬ 
ξεις του άρθρου 1 του Ν. 2469/97 (Α'38). 

4. Τις διατάξεις του άρθρου 7του Ν. 1275/1982 (Α' 100). 

5. Την 80027/8.5.2000 (Β'610) Κοινή Απόφαση του Πρω¬ 
θυπουργού και του Υπουργού Εργασίας και Κοινωνικών 
Ασφαλίσεων. 

6. Την 2372/28/24.1.2001 απόφαση του Υπουργείου 
Εθνικής Οικονομίας σχετικά με την πολιτική που θα ακο¬ 
λουθηθεί κατά το έτος 2001 για την αύξηση των συντάξε¬ 
ων από τους φορείς κοινωνικής ασφάλισης και το Δημμό- 
σιο. 

7. Την απόφαση του Διοικητικού Συμβουλίου του Ταμεί¬ 
ου Επικουρικής Ασφάλισης Χημικών που διατυπώθηκε 
στην 2921/21/1.6.2001 συνεδρίασή του. 

8. Την από 23.7.2001 οικονομική έκθεση της Δ/νσης 
Αναλογιστικών Μελετών της Γ.Γ.Κ.Α. 

9. Το γεγονός ότι από τις διατάξεις της απόφασης αυ- 

τής προκαλείται δαπάνη σε Βάρος του προϋπολογισμού 
του Ταμείου Επικουρικής Ασφάλισης Χημικών ύψους 53 
εκ. δρχ. περίπου κατά το τρέχον έτος, για την οποία έχει 
εγγράφει πίστωση στον ΚΑΕ 0621 του προϋπολογισμού 
έτους του Ταμείου. Ως προς τα επόμενα έτη η αντίστοιχη 
επιβάρυνση θα καλύπτεται από την αύξηση των εσόδων 
του Ταμείου και θα βαρύνει ανάλογα τον παραπάνω κωδι¬ 
κό, αποφασίζουμε: 

Οι καταβαλλόμενες από το Ταμείο Επικουρικής Ασφά¬ 
λισης Χημικών συντάξεις στους συνταξιούχους των οποί¬ 
ων το συνταξιοδοτικό δικαίωμα εμπίπτει στο μέχρι 
31.12.2000 χρονικό διάστημα αυξάνονται από 1.1.2001 
ως εξής: 

1. Οι συντάξεις των ιδιωτικών υπαλλήλων και ελευθέ¬ 
ρων επαγγελματιών κατά ποσοστό 5,5% υπολογιζόμενου 
του ποσοστού αυτού επί των ποσών των συντάξεων όπως 
αυτά είχαν διαμορφωθεί την 31.12.2000. Σε καμία περί¬ 
πτωση το ποσό της σύνταξης που θα προκύψει μετά τη 
χορήγηση της ανωτέρω αύξησης δεν μπορεί να υπερβαί¬ 
νει το ποσό της σύνταξης των συνταξιοδοτηθέντων ιδιω¬ 
τικών υπαλλήλων και ελευθέρων επαγγελματιών από 
1 . 1 . 2001 . 

2. α) Οι συντάξεις των δημοσίων υπαλλήλων που συ- 
νταξιοδοτήθηκαν μέχρι 29.7.96 κατά ποσοστό 5,5% υπο¬ 
λογιζόμενου τούτου επί των ποσών των συντάξεων όπως 
αυτά είχαν διαμορφωθεί την 31.12.2000, εφαρμοζομένων 
τωνδιατάξεωντουεδ.ε'τηςπαρ. 1 του άρθρου 13του Κα¬ 
ταστατικού του Ταμείου. 

β) Οι συντάξεις των δημοσίων υπαλλήλων που συντα- 
ξιοδοτήθηκαν από 30.7.96 μέχρι 31.12.2000 κατά ποσο¬ 
στό 5,5% υπολογιζομένου τούτου επί των ποσών των συ¬ 
ντάξεων όπως αυτά είχαν διαμορφωθεί την 31.12.2000. 
Σε καμία περίπτωση το ποσό της σύνταξης που θα προ¬ 
κύψει μετά τη χορήγηση της ανωτέρω αύξησης δεν μπο¬ 
ρεί να υπερβαίνει το ποσό της σύνταξης των συνταξιοδο- 
τηθέντων δημοσίων υπαλλήλων από 1.1.2001. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 1 Οκτωβρίου 2001 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 
-♦- 

Αριθ. 9008/13/40-γ (8) 

Συγκρότηση Επιτροπής κατάρτισης απαιτήσεων - καθο¬ 
ρισμός κριτηρίων ανάδειξης μελετητή για την κατα¬ 
γραφή απαιτήσεων και την ανάλυση - σχεδίασμά των 
αναγκαίων εφαρμογών, για την κάλυψη των αναγκών 
τηςΔ.Α.Ο.Α. από πλευράς Πληροφορικής. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του Ν.1481/1984 (Α' 152) "Οργανισμός 
Υπουργείου Δημόσιας Τάξης". 

2. Τις διατάξεις του Ν.2800/2000 (Α'41) "Αναδιάρθρωση 
Υπηρεσιών Υπουργείου Δημόσιας Τάξης, σύσταση Αρχη¬ 
γείου Ελληνικής Αστυνομίας και άλλες διατάξεις". 

3. Τις διατάξεις του Ν.2362/95 (Α' 247) "Περί Δημοσίου 
Λογιστικού, ελέγχου των δαπανώντου Κράτους και άλλες 
διατάξεις". 

4. Τις διατάξεις του Ν.2286/1995 (Α' 19) "Προμήθειες 
του Δημόσιου Τομέα και ρυθμίσεις συναφών θεμάτων". 


5. Τις διατάξεις του Π.Δ.346/1998 (Α' 230) "Προσαρμο¬ 
γή της Ελληνικής Νομοθεσίας, για τις δημόσιες συμβά¬ 
σεις υπηρεσιών προς τις διατάξεις της Οδηγίας 92/50/ 
ΕΟΚτου Συμβουλίου της 18ης Ιουλίου 1992", όπως τρο¬ 
ποποιήθηκε με το Π.Δ. 18/2000 (Α' 15). 

6. Τιςδιατάξειςτου Π.Δ. 394/1996 (Α'266) "Κανονισμός 
Προμηθειών Δημοσίου". 

7. Το γεγονός ότι τι συγκροτούμενο συλλογικό όργανο 
πρέπει να έχει στη σύνθεσή του μέλη της Πανεπιστημια¬ 
κής Κοινότητας, που επιβάλλεται από απολύτως ειδικούς 
λόγους, όπως η επιστημονική εξειδίκευση και η σχετική 
εμπειρία στο συγκεκριμένο αντικείμενο. 

8. Την άμεση και επιτακτική ανάγκη δημιουργίας και 
ανάπτυξης ενός σύγχρονου συστήματος πληροφορικής 
και Μηχανογραφικών Εφαρμογών στη Διεύθυνση Ασφά¬ 
λειας Ολυμπιακών Αγώνων που θα παρέχει σε αυτή την 
απαραίτητη και αναγκαία υποδομή, προκειμένου να αντα- 
ποκριθεί στην αναγκαιότητα λήψης αυξημένων μέτρων 
ασφαλείας κατά τη διεξαγωγή των Ολυμπιακών Αγώνων 
2004, αποφασίζουμε: 

1. Συγκροτούμε Επιτροπή από τους: 

α) ΤΑΚΤΙΚΑ ΜΕΛΗ 

1. Καθηγητή Γιάννη ΒΑΣΙΛΕΙΟΥ 

2. Α/ΑΛΕΙΒΑΔΙΤΗ Κων/νο, Δ/νσης Πληροφορικής/Α.Ε.Α 

3. Α/ΑΔΑΛΑΠΑ Ηρακλή, Δ/νσης Πληροφορικής/Α.Ε.Α 

4. Υ/Α ΜΟΥΡΤΟ Αριστείδη, Δ.Α.Ο.Α και 

5. Π.Υ. ΒΑΚΑ Ευστράτιο, Δ/νσης Οικονομικών/Α.Ε.Α, ως 
μέλη 

β) ΑΝΑΠΛΗΡΩΜΑΤΙΚΑ ΜΕΛΗ 

1. Καθηγητή Ανδρέα ΣΤΑΦΥΛΟΠΑΤΗ ως Πρόεδρο 

2. Α/Α ΔΕΝΕΚΟ Αλέξανδρο, Δ/νσης Πληροφορικής/ 
Α.Ε.Α 

3. Α/Α ΚΑΤΣΟΓΙΑΝΝΗ Απόστολο, Δ/νσης Πληροφορι¬ 
κής/Α.Ε.Α 

4. Υ/Α ΜΥΤΙΛΗΝΗ Αντώνιο, Δ.Α.Ο.Α και 

5. Π.Υ. ΤΣΑΚΑΛΑ Ελένη, Δ/νσης Οικονομικών/Α.Ε.Α, ως 
μέλη. 

2. Έργο της παραπάνω επιτροπής θα είναι η σύνταξη 
προδιαγραφών - απαιτήσεων για την προκήρυξη διαγωνι¬ 
σμού ανάδειξης εξωτερικού μελετητή, για την καταγρα¬ 
φή απαιτήσεων και την ανάλυση - σχεδίασμά των ανα¬ 
γκαίων εφαρμογών, για την κάλυψη των αναγκών της 
Δ.Α.Ο.Α. από πλευράς Πληροφορικής. 

Οι προδιαγραφές θα περιλαμβάνουν: 

α. Καταγραφή των κριτηρίων επιλογής του μελετητή. 

Μεταξύ των κριτηρίων πρέπει υποχρεωτικά να περιλαμ¬ 
βάνονται: 

- Η περιγραφή της υποδομής του μελετητή. 

- Η εμπειρία του μελετητή από την εκτέλεση παρόμοιων 
έργων. 

- Σύντομη περιγραφή του τρόπου προσέγγισης του θέ¬ 
ματος. 

- Ο χρόνος παράδοσης της ολοκληρωμένης μελέτης. 

β. Προσδιορισμό ύψους δαπάνης για την ανάδειξη του 

μελετητή. 

γ. Χρόνο παράδοσης ολοκληρωμένης μελέτης. 

δ. Υποχρεωτικά παραδοτέα μέρη της μελέτης. 

3. Η Επιτροπή να λάβει υπόψη της την υπ’ αριθμ. 9008/ 
13/40α από 24.8.2001 πρόταση της Δ/νσης Πληροφορι¬ 
κής. 

4. Η Επιτροπή θα συνεδριάζει σε τακτά και έκτακτα χρο¬ 
νικά διαστήματα και θα δύναται να λειτουργήσει και εκτός 
κανονικού ωραρίου εργασίας των συμμετεχόντων μελών. 

Χρέη Γραμματέα της Επιτροπής θα εκτελεί ο κατώτε¬ 
ρος ή νεώτερος στο βαθμό Αξιωματικός. 

5. Η Επιτροπή θα δικαιούται αποζημίωσης το ποσό της 
οποίας για κάθε μέλος θα καθορισθεί με άλλη απόφαση. 

6. Το έργο της επιτροπής πρέπει να ολοκληρωθεί εντός 
μηνός από την υπογραφή της παρούσης. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 25 Σεπτεμβρίου 2001 

Ο Γ ενικός Γ ραμματέας 
ΔΗΜΗΤΡΙΟΣ ΕΥΣΤΑΘΙΑΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




